**DĖL ROKIŠKIO R. PANDĖLIO GIMNAZIJOS VIDAUS STRUKTŪROS PERTVARKYMO**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Biudžetinių įstaigų įstatymo 4 straipsnio 3 dalies 4 punktu, Švietimo įstatymo 44 straipsnio 2 ir 5 dalimis, Rokiškio rajono savivaldybės bendrojo ugdymo mokyklų tinklo pertvarkos 2016– 2020 metų bendrojo plano, patvirtinto Rokiškio rajono savivaldybės tarybos 2016 m. balandžio 29 d. sprendimu Nr. TS-108 „Dėl Rokiškio rajono savivaldybės bendrojo ugdymo mokyklų pertvarkos 2016–2020 metų bendrojo plano patvirtinimo“, 1 priedo 12 punktu, Rokiškio rajono savivaldybės taryba nusprendžia:

1. 2019 m. birželio 28 d. pertvarkyti Rokiškio r. Pandėlio gimnazijos vidaus struktūrą, likviduojant Kazliškio ikimokyklinio ir pradinio ugdymo skyrių.

2. Įpareigoti Pandėlio gimnazijos direktorių:

2.1. raštu pranešti visiems Kazliškio skyriaus mokiniams / vaikams ir jų tėvams (globėjams, rūpintojams) apie įstaigos vidaus struktūros pertvarkymą ne vėliau kaip per vieną mėnesį nuo šio sprendimo priėmimo dienos;

2.2. įspėti darbuotojus dėl jų atleidimo iš darbo, atlikti visus kitus su darbo santykiais susijusius juridinius veiksmus ir su jais atsiskaityti įstatymų numatyta tvarka ir terminais;

2.3. iki 2019 m. gegužės 31 d. parengti naują Rokiškio r. Pandėlio gimnazijos nuostatų redakciją ir pateikti Švietimo, kultūros ir sporto skyriui.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

**SPRENDIMO PROJEKTO „DĖL ROKIŠKIO R. PANDĖLIO GIMNAZIJOS VIDAUS STRUKTŪROS PERTVARKYMO“ AIŠKINAMASIS RAŠTAS**

2019 m. balandžio 26 d.

Rokiškis

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – likviduoti Rokiškio r. Pandėlio gimnazijos Kazliškio ikimokyklinio ir pradinio ugdymo skyrių, įpareigoti Pandėlio gimnazijos direktorių atlikti veiksmus, susijusius su gimnazijos vidaus struktūros pertvarka.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas (16 str. 2 d. 21 p. nurodo, kad savivaldybės biudžetinių įstaigų reorganizavimas yra išimtinė savivaldybės tarybos kompetencija), Biudžetinių įstaigų įstatymas( 4 straipsnio 3 dalies 4 punktas nurodo, kad savivaldybės taryba priima sprendimą dėl biudžetinių įstaigų pertvarkymo), Lietuvos Respublikos švietimo įstatymas (4 p. nurodo, kad bendrojo ugdymo mokyklos pertvarkomos savininko teises ir pareigas įgyvendinančios institucijos sprendimu), Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas, patvirtintas Rokiškio rajono savivaldybės tarybos 2016-04-29 Nr. TS-108.

**Sprendimo projekto esmė.**

Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 12 punkte nurodyta, kad Pandėlio gimnazijos Kazliškio skyrius likviduojamas, jei pradinio ugdymo programoje mokysis mažiau kaip 10 mokinių. Skyriaus likvidavimas susijęs su vis mažėjančiu mokinių skaičiumi jame.

Vaikai, gyvenantys Kazliškio seniūnijoje:

|  |  |  |  |  |
| --- | --- | --- | --- | --- |
| 2013 m. | 2014 m. | 2015 m. | 2016 m. | 2017 m. |
| 2 | 2 | 1 | 2 | 3 |

 Vaikų skaičius 1–4 klasėse, jeigu visi vaikai, kurie gyvenama Kazliškio seniūnijoje.

|  |  |  |  |  |  |
| --- | --- | --- | --- | --- | --- |
| Mokslo metai | 1 kl. | 2 kl. | 3 kl. | 4 kl. | Iš viso mokinių |
| 2017-18 | 4 | 2 | 5 | 5 | 16 |
| 2018-19 | 1 | 2 | 2 | 5 | 10 |
| **2019-20** | 4 | 1 | 2 | 2 | 9 |
| **2020-21** | 2 | 4 | 1 | 2 | 9 |
| **2021-22** | 2 | 2 | 4 | 1 | 9 |

Esant tokiam vaikų skaičiui, susidaro sudėtinga situacija įgyvendinti ugdymo planą, užtikrinti ugdymo kokybę. Taip pat klasių komplektavimas neatitinka reglamentuojančių teisės aktų reikalavimų.

Situacija apie skyriaus likvidavimą aptarta susitikime, kuris vyko 2019 m. vasario 26 d. Kazliškio skyriuje, kuriame dalyvavo Pandėlio gimnazijos direktorius, Švietimo, kultūros ir sporto skyriaus vedėjas, specialistai, skyriuje dirbantys mokytojai.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinamas Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo planas, patvirtintas Rokiškio rajono savivaldybės tarybos 2016 m. balandžio 29 d. sprendimu Nr. TS-108;

**neigiamos** – nenumatyta.

**Kokia sprendimo nauda Rokiškio rajono gyventojams.** Racionalizuotas Pandėlio gimnazijos valdymas, bus užtikrintas efektyvesnis išteklių naudojimas. 1–4 klasių mokiniai mokymąsi nuo 2019 m. rugsėjo 1 d. tęs nebe jungtinėje klasėje, turės galimybę savo polinkius ir gebėjimus lavinti neformalaus švietimo užsiėmimų metu.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė